
Flos Sanctorum. Segle XIV. Arxiu de la Catedral de Barcelona. Còdex 105 


Pròleg 


LA NOSTRA BIBLIOTECA 


Per als que hi treballem, per al propi director J. M. Martí i Bonet, i per 
a tots els que ens en beneficiem, la Biblioteca Pública Episcopal del 
Seminari de Barcelona és una autèntic "títol de glòria". Els seus usuaris 
nestem molt orgullosos, especialment quan se'ns diu que és la més an- 
tiga de Barcelona i que tothom que hi va s'hi troba tan bé, no sols per la 
magnífica sala de lectura on hi penetra, senyora, la llum clara i nítida, 
sinó també per les atencions que hi rebem per part de les bibliotecàries 
i bibliotecari. De tot això, els qui la considerem "nostra" nestem molt 
cofois, malgrat que hem de reconèixer que és la biblioteca més velleta 
de la ciutat de Barcelona, concretament del 1775. Hi ha, però, qui la 
fa encara més vella. Diuen que "TEpiscopal" —ubicada al costat de la 
catedral en el seu claustre— ja data dèpoca medieval. És cert que molts 
dies haig de fullejar llibres (còdexs) que es troben custodiats a la biblio- 
teca-arxiu capitular de Barcelona que s'anomenen "llibres encadenats', 
doncs una cadena contundent els lligava, a la taula d'estudi d'aquells 
que assistien a les aules del que fou el primer seminari, al claustre de la 
catedral. Calia assegurar-se que els llibres "no fugissin". I no fugien, així 
com no ho fan encara avui mentre continuen "encadenats" i consultats. 


La biblioteca era la "casa dels llibres", que en aquell temps eren els cò- 
dexs i després foren els incunables. Una casa plena de sorpreses que cal 
investigar constantment. Per això, avui dia els nombrosos usuaris que 
frequenten la biblioteca "la nostra, la vella i el títol de glòria, podem dir 


que són uns autèntics afortunats. Sempre cal, però, que siguem cons- 
cients que pouen d'un doll d'aigua que prové de les fonts de les nostres 
arrels més preuades: fonts de teologia, de filosofia, d'humanitats, de 
la nostra història, llengua i de les nostres tradicions. No en va, en la 
"nostra Biblioteca" sendegà un camí molt sorprenent en la història de 
casa nostra, la prerenaixença catalana, en instituir-se una secció dins la 
mateixa "biblioteca d'autors catalans" la qual passà a ser denominada 
fauctores nostrí, tal i com ho explica l'autor d'aquest opuscle: el bibli- 
otecari Xavier Alarcón. Aquí es respiraven i es respiren a ple pulmó els 
aires sans del nostre país, la Catalunya ben estimada i la universalitat 
de la nostra Església: la catalana i catòlica. 


Cal agrair molt el "bon fer" de les bibliotecàries (Isabel i Imma) i el 
bibliotecari (Xavier), i molt especialment el dels membres de la Junta: 
mossens Josep Turull (rector del Seminari), Armand Puig (degà de la 
Facultat de Teologia), Jaume Aymar (degà de la Facultat de Filosofia) 
i Antoni Matabosch (director de l'Institut Superior de Ciències Reli- 
gioses). Les esmentades institucions, amb llurs convenis amb altres 
entitats de rang universitari, ciutadà (Ajuntament i Diputació), i la Ge- 
neralitat, han fet possible que la nostra biblioteca es renovi i accedeixi 
a les modernes tecnologies convertint-la en una biblioteca molt viva 
malgrat que sigui tan "velleta" com s'ha dit. 


J. M. Martí i Bonet 
Director de la Biblioteca Pública Episcopal del Seminari de Barcelona 

Hernando del Castillo. Cancionero General de muchos y diversos autores. València. 
Jorge Costilla.1514. BPEB 

( Biblioibeca Fpiscopalis 
Gseminarii 8 arcinonensis 
Exlibris de la Biblioteca Episcopal del Seminari de Bar- 


celona. — Reprodueix a línea el llenç de Nostra Senyora 
de Montalegre, original del pintor Vinyals. 


(Segón dels tres tamanys). 


Ex-libris de la BPEB. Dibuix de José Lisbona (1920) 


ORÍGENS DE LA BIBLIOTECA PÚBLICA EPISCOPAL 


DEL SEMINARI DE BARCELONA 


La Biblioteca neix fruit d'un seguit de casualitats històriques concretes 
i ben definides. És la fusió de dues entitats precedents: en primer lloc el 
fons bibliogràfic de les biblioteques dels col-legis que la Companyia de 
Jesús tenia a Barcelona, i que després de la seva expulsió dels Regnes 
d'Espanya van passar a mans de l'Estat, i en segon lloc la biblioteca de 
l'antic Seminari Conciliar de Barcelona, amb els volums necessaris per 
a la correcta formació dels seminaristes. Tots dos fons es fusionaren 
l'any 1775 configurant l'inici de la gran biblioteca que actualment exis- 
teix. Aquest doble origen de la Biblioteca Pública Episcopal mereix que 
es tractin per separat. 


Els precedents: la Biblioteca del Seminari de Montalegre 


El Concili de Trento (1545-1563), en la sessió 23a celebrada el dia 15 de 
juliol del 1563 va dictar la forma d'erigir els Seminaris Conciliars dels 
clergues, és a dir les institucions docents on els futurs sacerdots havien 
de formar-se i aprendre tot allò necessari per exercir el seu ministeri. 
També en aquesta sessió del Concili sespecifiquen les matèries i els en- 
senyaments que han de rebre els seminaristes, i sobliga als bisbes que 
procurin tot allò necessari per a l'estudi. És aquí on hem d'incloure la 
formació de les biblioteques dels seminaris, biblioteques de suport pels 
estudis dels futurs sacerdots. 


Mare de Déu de Montalegre, titular del Seminari. Pintura original del pintor Vifials, que guarnia 


l'antiga sala de la Biblioteca quan aquesta estava a les Rambles. 


A Barcelona el Seminari Conciliar sanomenà Col-legi del Bisbe, i fou 
fundat el 19 de novembre de l'any 1593, pel bisbe Joan Dimas Loris 
(1576-1598). L'indret triat per ubicar la nova institució fou un antic 
Monestir de Canoneses de Sant Agustí ubicat al carrer Montalegre (on 
actualment hi ha la seu del MACBA). Hem de suposar que l'origen de 
la Biblioteca del Seminari de Montalegre es troba en la fundació matei- 
xa del referit Seminari. En els seus inicis deuria ser una biblioteca molt 
modesta, fruit sobretot de donacions i de compres puntuals d'alguns 
formadors i professors de la casa. L'any 1633, quaranta anys després de 
la fundació, hi ha un primer inventari dels béns del Seminari, però les 
referències a la Biblioteca són mínimes, i només en destaca unes obres 
d'Aristòtil i poc més. A més la biblioteca no estava situada en una es- 
tança independent, sinó a la Cambra de l'Arxiu compartint els armaris 
i prestatges amb la resta de papers de l'arxiu del Seminari, per tant se 
suposa que no deuria ser d'accés lliure. 


La Biblioteca del Seminari de Montalegre va augmentar bastant a finals 
del segle XVIII, sobretot gràcies a les adquisicions que féu el rector Jo- 
sep Jorba, dels anys 1751 a 1754, entre les quals destaca sis volums de 
les obres de Sant Tomàs, i també per les donacions del catedràtic Jacint 
Piquet, professor de Retòrica i després de Llatí de l'any 1740 a 1752, que 
llegà la seva biblioteca particular al Seminari després de la seva mort. 
Laugment del volum de llibres de la Biblioteca va moure al canonge 
Josep Tomàs Bessa, conscient del valor que poc a poc adquiria la Bibli- 
oteca, a dictar tot un seguit de disposicions pel que fa la seva conserva- 
ció i la seva ordenació, i va manar que es fes un inventari notarial de la 
Biblioteca, autentificat per l'arxiver Antoni Campillo. Així sabem que 
l'any 1755 constava d'uns 200 volums: 


418 de juliol de 1755. Barcelona. Inventari o Catàleg dels Llibres 
que es troben al Col-legi del Bisbe i a la Biblioteca del mateix, que 


fou manat començar i continuar per disposició del seu protector, 
lIl.lustríssim Senyor Josep Tomàs Bessea, i participà en la seva 
confecció del Doctor Josep Jorba, rector del referit Col-legit, jun- 
tament amb mi, Antoni Campillo, prevere, notari i escrivà dels 
negocis del referit Col.legi. Hi eren presents Joan Baptista Por- 
xas i Francesc Mir, empleats d'aquest Col-legi, com a testimonis i 
també principals participants en la confecció de l'inventari. Així 
doncs, aquí hi ha la relació dels llibres segons la matèria del que 
tracten: 


(Inventari, repartit en les matèries de: Exposició a la Sagrada 
Escriptura, Teologia Escolàstica, Teologia Moral, Filosofia, Lli- 
bres d'Ascètica i Espiritualitat i Gramàtica i Bones Lletres.) 


vAquests llibres, i no altres, foren inventariats en la Biblioteca 
referida del Col.legi del Bisbe, i després aquests llibres foren se- 
gellats amb el segell del Col.legi. De tot això en dono fe jo, Antoni 
Campillo, prevere i notari, i ho signo de la meva pròpia mà. 


El bisbe Asensi Sales (1755-1766) va fer uns donatius considerables a la 
Biblioteca, fins un total de 53 volums. Aquest bisbe fou l'iniciador del 
costum de que els prelats barcelonins regalessin o fessin donació de les 
seves biblioteques al Seminari. Aquest costum, que seguiren molts dels 
seus successors, va suposar una font d'ingrés de llibres molt import 
per a la Biblioteca. Aquesta costum es transformà en llei amb la Reial 
Cèdula de 17 de febrer de 1771, que ordenava destinar a la Biblioteca 
del Seminari totes les biblioteques privades dels bisbes que morissin. 

Lany 1766 era nomenat com a bisbe de Barcelona Mons. Josep Cli- 
ment. El seu pontificat (1766-1775) serà un dels més pròspers per a la 
cultura de la diòcesi. Home il-lustrat, estudiós infatigable, tingué molta 
cura de proporcionar uns bons estudis als seminaristes, i fomentar la 


creació de biblioteques arreu de la diòcesi, sobretot vinculades a ordes 
monàstiques i conventuals. Va encarregar al canonge Jaume Matas i 
Peramàs, fill de Mataró, que compongués un nou pla d'estudis pel Se- 
minari, augmentant les hores de retòrica i gramàtica, i potenciant la 
figura de Sant Tomàs d'Aquino en les hores de teologia escolàstica. Per 
a aquest fi es compraren nous llibres d'autors clàssics grecs i llatins, i 
sobretot les obres de Sant Tomàs. 


(Per manament del Il-lustríssim Dom. Joseph Climent (...J a 15 
de setembre de 1769 se començà a ensefiar la Iheologia Escho- 
làstica per la lletra de Sant Ihomàs de Aquino en aquest Semina- 
ri Tridentí (...J als 24 de juliol de 1769 donà a est Seminari cent 
sinquanta exemplars de la Suma de Sant Thomàs que conté set 
tomos en quart, que a propias expensas feu venir de Venecia, y 
las pagà de sos diners, encarregant al Rector del Seminari que las 
distribuís als estudiants de est Col-legi, encara que fos ab tomos 
separats sinó tenian caudals per comprarlos junts, y manà que 
dels productos de ditas 150 Sumas sen comprassen altres perquè 
no faltassen Sumas als estudiants.x 


Aquesta fou la situació de la Biblioteca del Seminari de Montalegre, 
anomenat Col-legi del Bisbe, fins a l'any 1775. Era una biblioteca de 
consum intern del Seminari, especialitzada en les matèries que pres- 
crivien les disposicions del Concili de Trento, i augmentada a mesura 
que les necessitats educatives ho requerien. No era una biblioteca de 
grans proporcions i això amoinava als seus superiors, sobretot pel que 
es desprèn de les disposicions del bisbe Josep Climent, el gran benefac- 
tor de la Biblioteca. 


sis 


Frontis del Seminari Conciliar (Colegi del Bisbe), a la Rambla dels Estudis, 
IE — tocant a Betlem. . se $ 
(Del llibre Barcelona Histórica Antigua y Moderna) 


Façana del Col-legi de N. Sra. De Betlem, després Seminari Conciliar de Barcelona. 


Els precedents: 
la Biblioteca del Col-legi de la Companyia de Jesús 


La Companyia de Jesús (popularment anomenats Jesuites) fundaren a 
Barcelona un col.legi densenyament superior l'any 1545. Fou el prin- 
cipal fundador el P. Antoni de Araoz, delegat de Sant Ignasi de Loiola, 
mogut per l'acceptació i l'estima d'alguns barcelonins envers la Compa- 
nyia de Jesús. Els inicis de la institució foren molt modestos. Anaren 
de rellogats per vàries cases de Barcelona, fins que l'any 1553 sestabli- 
ren de forma definitiva a la Rambla. Allí edificaren el gran Col.legi de 
Betlem, centre cultural de primer ordre de Barcelona, ampliat al segle 
XVII i XVIII. 


També, a partir de l'any 1662, els Pares de la Companyia prengueren 
possessió del veí col-legi de Cordelles, fundat pel canonge Jaume de 
Cordelles l'any 1593 i gestionat per un patronat independent. Amb 
l'adquisició de Cordelles, la Companyia de Jesús esdevingué la prin- 
cipal entitat educadora de la Ciutat de Barcelona, entrant en conflicte 
amb els Estudis Generals, nom que rebia llavors la Universitat. Les 
classes benestants enviaven el seus fills als col-legis de la Companyia, 
on sensenyaven tot tipus de ciències, tant les naturals com les socials. 
En certa manera el Col-legi de la Companyia de Jesús rivalitzava amb 
el Seminari Conciliar, tots dos centres eren d'estudis superiors i im- 
partien si fa no fa les mateixes matèries, però cadascú des de postu- 
res doctrinals diferents. Per exemple en el camp teològic, el Seminari 
Conciliar era bàsicament tomista, en canvi el Col-legi de la Compa- 
nyia era partidari de Suàrez. En el camp social i cultural, el Semina- 
ri buscava la gratuitat de les escoles i de l'ensenyament, en canvi el 
Col.legi de la Companyia era més aviat elitista. Quan amb la Guerra 
de Successió (1701-1715) Barcelona perdé la seva Universitat, fou el 
Col-legi de la Companyia de Jesús qui suplí, en part, la manca den- 


senyament universitari, exercint una mena de monopoli educatiu de 
la Ciutat. 


Els Pares de la Companyia de Jesús tingueren molta cura alhora de 
confeccionar una biblioteca que era l'enveja de la ciutat. Disposaven de 
molts recursos i sesforçaren per adquirir volums de pràcticament totes 
les ciències. La Biblioteca de la Companyia de Jesús era pròspera en 
obres de teologia, filosofia, autors clàssics, dret, història, ciències, belles 
arts, etc. i aquesta era la seva situació arribat l'any 1775. 


Lexpulsió de la companyia de Jesús i el trasllat del Seminari a 
la Rambla (1767-1772) 


Una de les casualitats històriques que va fer possible la fundació de la 
Biblioteca Pública Episcopal va ser l'expulsió dels Pares de la Compa- 
nyia de Jesús dels territoris dels Regnes d'Espanya. La decisió, publica- 
da en una Pragmàtica Sanció del rei Carles III, era molt clara i contun- 
dent, tot i que els motius de la mateixa no quedaren mai aclarits del tot. 
En el día segundo del mes de abril de 1767 a las 12 en Barcelona fue 
rodeado el Colegio de la Sociedad de Jesús, de Belén y el de Cordellas, 
por los soldados y ministros reales. Todos los jesuitas fueron puestos 
bajo custodia, lo mismo todos sus bienes, libros y escritos. Al día si- 
guiente, introducidos en carruajes los mencionados padres y también 
los laicos (hermanos), quedàndose sólo dos procuradores para poder 
dar razón de los bienes y réditos, fueron conducidos a la ciudad de 
Tarragona desde la cual, con los demàs jesuitas reunidos allí, fueron 
introducidos en una nave. 


La Pragmàtica Sanció estipulava que s'havien "docupar" tots els béns 
de la Companyia, tant els edificis dels Col-legis de Betlem i Cordelles 


com els béns immobles, arxius, papers de tota classe, biblioteca, llibres 
particulars de les habitacions dels pares, etc., perquè fossin donats a un 
jutge. L'Estat va preocupar-se de les biblioteques existents a les cases i 
col-legis de la Companyia, i perquè no es perdessin ni es fessin malbé, 
la major part delles van passar a utilitat dels seminaris conciliars més 
propers. Així doncs, a més a més del Seminari de Barcelona posseeixen 
llibres de la Companyia de Jesús els seminaris conciliars d'Àvila, Bur- 
gos, Logronyo, Cartagena, Conca, Guadix, Baeza, Lleó, Lleida, Oviedo, 
Palència, Salamanca, Santander, Santiago, Saragossa, Segorb, Segòvia i 
Tarazona. 


Per justificar davant del poble que es donava utilitat a totes aquestes 
biblioteques, l'Estat manà als bisbes receptors que fessin tot el que fes 
falta per fer públiques les biblioteques dels Jesuites, i es va pactar un 
sou per a contractar bibliotecaris. 


Aquí és on entra en joc l'astúcia del bisbe Josep Climent. Expulsats els 
Pares de la Companyia de Jesús, s'acordà que fos la Mitra de Barcelona 
qui sencarregués de gestionar els Col-legis de Betlem i de Cordelles. El 
bisbe Josep Climent acordà una permuta amb el Comissionat del Rei 
Carles III, el 4 d'abril de 1771, davant del notari Daniel Tronch, en la 
qual la Mitra donava l'edifici del Seminari de Montalegre a l'Estat per- 
què fes la Casa de la Caritat, i a canvi l'Estat donava l'edifici del Col-legi 
de Betlem perquè la Mitra traslladés el Seminari. Aviat foren traslla- 
dats tots els mobles del Seminari de Montalegre a la seva nova seu de 
la Rambla, que es coneixeria a partir d'aquell moment com a Col.legi 
Tridentí de Betlem, i es va inaugurar solemnement el 7 d'abril del 1772. 


Fèlix Amat de Palou i Pont (1750-1824). Primer bibliotecari de la BPEB 


LA FUNDACIÓ DE LA BIBLIOTECA PÚBLICA EPISCOPAL. 


L'ÈPOCA DELS AMAT 


Encara faltava, però, complir el decret de Carles IH de fer pública l'an- 
tiga biblioteca de la Companyia de Jesús. El dia 3 de març del 1775 
Mons. Josep Climent va rebre carta de Tomàs de Mello, Comissionat 
del Rei sobre aquest assumpte, preguntant-li on estava la Biblioteca de 
la Companyia, i demanant-li que proposés un bibliotecari i un sou per 
a la seva manutenció. El sacerdot escollit pel càrrec de bibliotecari ha- 
via de ser un home de cultura i, molt important, no podia tenir cap 
altre compromís amb altres esglésies, és a dir, havien de ser sacerdots 
sense prebendes ni beneficis, per tal de no acumular més d'un sou. La 
resposta del bisbe Josep Climent fou ràpida, i concreta. El sou, com 
que l'havia de pagar la Mitra, havia de ser un sou discret, just per pagar 
el bibliotecari i un ajudant. La Biblioteca de la Companyia continuava 
empaquetada a l'edifici del Col.legi de Betlem, perquè el Bisbe no po- 
dia emportar-se-la al Palau (amenaçava ruina), i respecte al biblioteca- 
ri, proposà una terna de sacerdots, dentre els quals destaca Mn. Fèlix 
Amat i de Palou i Pont, candidatura que fou agraciada pel Rei. 


4 Muy sefior mio: Recibí la carta de V. S. de 3 de marzo en que de 
orden de la Càmara (del Rey) me previene V. S. que diga el sueldo 
que juzgue proporcionado para el bibliotecario de esta diócesis. 
Y hecha la debida reflexión, atendiendo a la renta de esta Mitra, 
me parece que no permite mayor dotación que la de 500 libras 
catalanas o ducados, que viene a ser lo mismo, y que bastarà para 


21 


22 


mantenerse con decencia el bibliotecario con un criado, mayor- 
mente recayendo este empleo en alguno de los eclesiàsticos que 
viven en el Colegio Episcopal o Tridentino, y que son los que con 
més puntualidad pueden asistir en la Biblioteca que està en el 
mismo Colegio. 


x Porque precisado a derribar y edificar las tres partes de las cua- 
tro del Palacio Episcopal, que cuando llegué a esta Ciudad ame- 
nazaba próxima ruina, para habitación de los Obispos y de su 
familia, no he podido construir pieza competente para colocar la 
librería que fue de los regulares de la Compahiía. Y así permanece 
en la misma pieza en que estaba antes y al cuidado de los mismos 
catedràticos del Colegio a quienes la encargué. 


vY pues que la Càmara (del Reyl me permite que proponga los 
sugetos que me parezcan més a propósito para servir el empleo 
de bibliotecario, propongo a los doctores don Félix Amat, don 
Pedro San Martí y don Segismundo Almató, los cuales, fuera de 
que podràn asistir en la Biblioteca las cinco horas que S. M. dis- 
pone, no tienen prebenda, ni beneficio, ni oficio de los que V. S. 
en carta de 16 de setiembre de 1774 me escribió haber declarado 
S. M. incompatibles con el empleo de bibliotecario. Por otra par- 
te son, a mi juicio, los sacerdotes més hàbiles de cuantos conozco 
en esta Ciudad. 


Pero debo afiadir que don Felix Amat, a més de filosofia y te- 
ología, sabe con perfección la lengua latina, algo de la griega, y 
de matemàticas, y està muy instruido en la historia literaria. En 
cuya consideración S. M. resolverà lo que estimare més confor- 
me al piadoso designio que se propuso, destinando la librería de 
los regulares de la Compafiía a beneficio de mis feligreses.x 


El dia 25 de juny de 1775 Fèlix Amat va rebre del Rei el nomenament 
de bibliotecari de la Biblioteca Pública Episcopal, integrada pels llibres 
de la Companyia de Jesús i els propis del Seminari Conciliar, i aquesta 
es va inaugurar i obrir al públic els primers dies de gener de l'any 1776. 


Comparant numèricament els llibres de l'antiga Biblioteca del Semina- 
ri de Montalegre amb la dels Pares de la Companyia, es pot constatar 
que més del 7596 dels llibres que integraren la nova Biblioteca Pública 
episcopal de l'any 1776 pertanyien a la Companyia de Jesús. Aquell ma- 
teix any 1776 el bisbe Josep Climent renunciava al seu càrrec, fruit de 
desavinences polítiques, i tal i com estava estipulat, donà la seva bibli- 
oteca particular, molt rica en obres escrites en francès, doncs és palesa 
la simpatia que el Bisbe sentia per la corrent jansenista de França. Josep 
Climent marxà a Castelló, però deixà a Barcelona una colla de fidels 
seguidors, entre els quals destaca Fèlix Amat. 


Fèlix Amat i de Palou i Pont nasqué a Sabadell l'any 1750, fill d'una 
gran família d'hisendats. Fou una persona culte i humanista, doctor 
en Filosofia i també hàbil en la llengua i en la literatura i la poesia. 
Membre de la Reial Acadèmia de Bones Lletres, llegí moltes sessions 
inaugurals sobre filosofia, però també d'història civil i eclesiàstica. Fou 
rector del Seminari Conciliar, i l'any 1785 marxà a Tarragona, on co- 
mençaria una prestigiosa carrera. Va se nomenat Visitador Reial, Abat 
de la Reial Col-legiata de Sant Ildefons de l'Escorial, i l'any 1803 fou 
preconitzat arquebisbe de Palmira, entre d'altres honors. Com a literat, 
a més a més de les seves dissertacions filosòfiques, compongué i dirigí 
una Història Eclesiàstica de molta reputació. Morí l'any 1824 a Sallent. 
Com a bibliotecari, Fèlix Amat va fer la primera ordenació dels llibres 
que integraven la nova biblioteca, redactant-ne els primer catàlegs. A 
més tingué la iniciativa de vendre alguns duplicats per tal d'adquirir 
nous volums. La Biblioteca Pública Episcopal tenia uns 10.000 volums. 

En el primer inventari seriós, l'any 1785, la classificació sistemàtica per 
matèries era la segúent: 


Secció 1 Sagrada Escriptura 1.830 volums 
Secció 2 Patrologia, Ascètica, Mística 2.472 V. 
Secció 3 Teologia Escolàstica i Moral 2.231 v. 
Secció 4 Dret Canònic i Disciplina Eccl. 1.800 v. 
Secció 5 Oratòria Sagrada 2.000 v. 
Secció 6 Història Eclesiàstica i profana 2.020 v. 
Secció 7 Dret 1.500 v. 
Secció 8 Cièncias Naturals i Arts 3.123 v. 


Quan l'any 1785 Fèlix Amat marxà a Tarragona, el substituiren en el 
càrrec de bibliotecari tres sacerdots més, de transició. Cap dells, però, 
no igualà el zel del primer, i tampoc arribarien a l'erudició del segient 
bibliotecari, Ignasi Torres i Amat. Natural de Sallent, nasqué l'any 1768. 
Era nebot de Fèlix Amat i de Palou, i seguint els seus passos, inicià els 
estudis de filosofia al Seminari, on arribà a catedràtic. Era molt afeccio- 
nat a la literatura catalana, i fruit d'aquesta passió va començar diversos 
projectes, alguns dells inspirats de ben segur pel seu oncle. El primer 
dells fou la confecció d'un Diccionario de Autores Catalanes, que fina- 
litzà el seu germà Fèlix Torres Amat, per al qual reuní una gran quan- 
titat de publicacions, 200 volums manuscrits i 60 impresos. Tal era la 
passió que sentia Ignasi Torres Amat per la literatura, que en una carta 
adreçada al seu germà Fèlix Torres Amat, molt citada i reproduida, 
afirmava el segient: 


4Amo tanto a mi Patria, como un jesuita a su Companiía, y de 
ahí es que he ideado separar en esta Biblioteca Pública los escri- 
tores catalanes de todos los demàs, y poner sobre los estantes, en 
que se coloquen, un gran letrero que diga AUCTORES NOSTRL, 

Fèlix Torres i Amat de Palou (1772-1847). 


para reponder con él a los que dicen que en esta ciudad no cono- 
cemos sinó las letras de cambio.v 


Lany 1808 deixà el càrrec de bibliotecari, continuant la redacció del Dic- 
cionario, fins que el sorprengué la mort el 1811, a la casa natal de Sallent. 


La mort d'Ignasi Torres Amat deixà incompletes moltes de les seves 
obres, algunes de les quals les dugué a bon terme el seu germà, Fèlix 
Torres Amat, que encara que mai va ser bibliotecari, sentí sempre mol- 
ta estimació per la biblioteca i els seus fons. Així doncs acabà de con- 
feccionar el Diccionario de Autores Catalanes, i realitzà altres empreses 
culturals de renom, com la redacció d'un diccionari català - castellà o 
la traducció de la Bíblia al castellà, encarregada per l'Estat. 


També va ser Fèlix Torres Amat qui va concloure la idea de confecci- 
onar una Sala d'Autors Catalans. Amb els auspicis del bisbe Pau Sitjar 
(1807-1831) va fer tots els possibles per reunir els llibres de la Biblio- 
teca Pública Episcopal d'autoria nacional, destinant-los una sala inde- 
pendent. Va aprofitar per donar la col-lecció d'impresos del seu germà 
Ignasi, així com la seva col-lecció de numismàtica, de gran valor, i la 
seva col.lecció de mineralogia i botànica. Aquesta col-lecció de mine- 
rals seria engrandida per Carles de Gimbernat, naturalista i membre 
de les principals acadèmies científiques del Regne, i serà germen del 
Museu Geològic del Seminari. 


La sala s'inaugurà l'any 1819, amb prop de 2000 volums d'autors cata- 
lans, i encapçalava la porta d'entrada una inscripció en llatí, que tradu- 


ida al català diu: 


4Aquesta Biblioteca d'Escriptors de Catalunya i Museu d'Anti- 
guitats i objectes valuosos de la mateixa Província, l'ha fundada 

per a pública utilitat PIl-lustríssim Doctor Dom. Pau de Sichar, 
bisbe de Barcelona, l'any 1818.v 


El Diario de Barcelona es féu ressò d'aquest esdeveniment significa- 
tiu, definint-lo com a important per a Catalunya, tot endegant una 
campanya de divulgació a propòsit d'aquella iniciativa, tutelada pel 
propi bisbe Sitjar. El Bisbe, reconeixent tot allò que la Biblioteca 
devia al qui fou el seu primer bibliotecari, va fer pintar el retrat 
de Fèlix Amat i de Palou i el va col.locar a la Biblioteca, on encara 
roman avui. 


La Sala d'Autors Catalans despertà un gran interès, tant en els seglars 
com en els clergues, i fou un dels principals reclams turístics de al Bi- 
blioteca, fet que propicià que alguns homes de cultura del país feren 
donacions per ampliar-la. 


4Con la Sala de Autores Catalanes, la Biblioteca Pública Epis- 
copal llegó a su màximo desarrollo, ella debe a los Torres Amat, 
Ignacio y Félix, todo su esplendor, y estos aprendieron de su tío, 
el Arzobispo Félix Amat (obispo de Astorga), a considerar aquel 
considerable fondo bibliogràfico como parte sagrada del patri- 
monio de la Iglesia de Barcelona y de la tierra catalana.v 


El bisbe Pau Sitjar, per evitar irregularitats en el bon funcionament de 
la Biblioteca, estableix un reglament intern el 27 d'agost de 1816. Es 
preveu fins i tot greus l'excomunió per tothom que semportés o fes 
malbé algun exemplar de la Biblioteca. 


4IHabrà) excomunión mayor ipso facto incurrienda el que perso- 


na alguna de qualquier grado y condición que sea pueda llevarse 
o extrae de dicha Biblioteca libro alguno u otro papel propio de 

Sala gran de la BPEB, ubicada al nou edifici del Seminari i que donava al carrer Balmes. Fotografia 


del seu aspecte abans de la Guerra Civil 


la misma, como igualmente arrancar làminas, mapas u hojas de 
los libros que se les entreguen. 


Des que Fèlix Amat deixà executats a la Biblioteca Pública Episcopal 
els projectes del seu germà Ignasi, l'any 1818, aquesta seguí la seva tra- 
jectòria oferint els seus serveis tant als seminaristes com als ciutadans 
barcelonins. El mateix Fèlix Amat regalà a la Biblioteca 500 llibres de la 
seva biblioteca particular. 


Laspecte de la Biblioteca en aquella època, quan s'ubicava a l'anomenat 
Col-legi Tridentí de Betlem, era la d'una gran sala, amb les finestres a 
la Rambla, venerable per la seva antigor, amb tot una corrua d'arma- 
ris reixats de color blau clar, amb un gran quadre de la Immaculada 
Concepció i el retrat de Fèlix Amat i de Palou, com a única decoració, 
doncs, com va dir Mn. Jaume Barrera, bibliotecari "els bons llibres no 
necessiten cap altre adorno7 


Francesc Eiximenis. Llibre dels Àngels. Segle XV. Manuscrit n. 500 BPEB 

Sala gran de la BPEB. Fotografia del seu aspecte abans de la Guerra Civil 


EL SEGLE XIX. LA DECADÈNCIA DE L'ENTITAT 


Toti el que anteriorment s'ha dit, encara que pugui semblar que els ini- 
cis de la Biblioteca Pública Episcopal són molt lloables i esplendorosos, 
no ens ha denganyar tal visió. Tot i la empenta i il.lusió inicial, la Bibli- 
oteca naixia pobre, sense recursos, amb només un bibliotecari que la 
pogués administrar. I si al principi sembla que pugui tenir quelcom de 
gloriós és per la il-lusió dels seus primers bibliotecaris, que, no ho obli- 
dem, eren gent benestant i aposentada, i no els hi venia d'aquí el fet de 
regalar 100 o 500 llibres. Un cop, però, la família dels Amat desapareix 
descena, la Biblioteca va haver de suportar el seu recorregut en solitari, 
força oblidada per tothom, si descartem alguns erudits i viatgers. 


El càrrec de bibliotecari era sempre nomenat pel Rei, i els honoraris 
eren pagats pel Bisbe. Tot i amb això és frequent que els bibliotecaris no 
cobressin, doncs els ingressos de la Mitra solien ser més aviat pobres. 
El càrrec de bibliotecari, doncs, era un càrrec purament vocacional, per 
amor a l'art, perquè ningú senriquia anant a la Biblioteca Pública Epis- 
copal, és més es corria el seriós risc de perdre diners. Molts seminaris- 
tes es feien ajudants del bibliotecari per poder així, a més d'aprendre 
molt, fer una obra de caritat vers la institució. La Biblioteca no tenia 
cap mena de renda, per tant mancaven els mitjans necessaris per cobrir 
despeses elementals, i, òbviament, no hi havia cap mena de pressupost 
per a l'adquisició dels llibres. 

4Teniendo que echar mano de la venda de algunas obras dupli- 
cadas (...J y debiendo adelantar el bibliotecario dinero (propio) 
para la limpieza del establecimiento, papel, reparación de encua- 
dernaciones deterioradas, la compra de algunas obras modernas 
de suma utilidad.v 


Toti això, alguns viatgers i curiosos sentien predilecció per la Biblio- 
teca, considerant-la una institució entranyable i, perquè no, romànti- 
ca. Destaca la descripció que en feu Andreu Avel-lí Pi i Arimón l'any 
1854: 


4Està situada en el piso de alto del Seminario Conciliar. Prin- 
cipió a formarse en 1772 con algunos libros pertenecientes a la 
Compafiía de Jesús que acababa de suprimirse, a los que despu- 
és se han ido agregando otros muchos, cedidos sucesivamente 
por los Obispos de esta Diócesis y diferentes particulares, por 
manera que contiene ahora 20.000 volumenes sobre todas las ci- 
encias y artes, 340 de gacetas, diarios y miscelàneas, 364 de au- 
tores anónimos, 170 manuscritos, varios mapas y làminas, la col- 
lección completa del Diario de Barcelona y del que, con el título 
de Noticias de diferentes partes venidas a Barcelona, precedió a 
aquel, empezàndose a publicar el afio 1733. Es a todas luces in- 
exacto que no haya en esta Biblioteca, como sienta el Sr. Madoz, 
libro alguno que llame especialmente la atención, y a buen segu- 
ro que si este autor la hubiese consultado con detenimiento, se 
habría convencido de que, si bien es algo escasa de obras moder- 
nas, abunda en antiguas, sefialadamente de Historia, Literatura 
y materias eclesiàsticas (...J Es mucha làstima que la Biblioteca 
Episcopal no tenga dotación ni fondo alguno para adquirir nu- 
evos libros, encuadernar, reparar los deteriorados, ni aun para 
atender a los gastos més precisos de limpieza, etc. Està abierta 

todos los días lectivos de 9 a 12 por la mafiana y dos horas por la 
tarde, que varia segun las estaciones. (...J.v 


A l'esdevenir els fets revolucionaris de l'any 1868, la coneguda com a Re- 
volució "Gloriosa" l'edifici del Seminari Conciliar fou expropiat i conver- 
tit en caserna militar, i una part de ledifici es destinà a escola densenyan- 
ça secundària, respectant-se la Biblioteca. L'Estat tingué en consideració 
la funció pública que efectuava la Biblioteca, i s'assignà un bibliotecari i 
un porter que vetllés per la neteja i necessitats de ledifici. Les classes dels 
seminaristes, però, es dispersaren, i cada professor va haver d'habilitar 
les aules com va poder, alguns en domicilis particulars, etc. 


4Habiendo sido ocupado el Seminario Conciliar de la Diócesis 
para Instituto Provincial de segunda ensefianza y escuela indus- 
trial, y no teniendo por ahora un local de que disponer para su 
objeto, se hace saber de orden de S. E. I. a los cursantes matricu- 
lados que sus respectivos catedràticos se hallan autorizados para 
tener la clase en el local que cada uno ha podido proporcionarse 
y que les indicaràn los mismos.v 


Recobrada la calma, i coincidint amb el pontificat del bisbe Joaquim 
Lluch i Garriga (1875-1878), es va meditar seriosament la idea de 
construir un nou edifici per ubicar el Seminari Conciliar, i d'aquesta 
manera allunyar els seminaristes de la Rambla i la seva conflictivitat. 
Mentre una comissió gestionava el tancament de l'edifici de la Rambla, 
el Seminari es traslladà a una casa de lloguer del carrer Tallers, on hi 
estigué mentre es gestionava la construcció d'un nou edifici situat a 
les afores de la Ciutat, a l'Eixample, projectat de feia poc, encarregat a 
l'arquitecte Elies Rogent. 


Fou el nou bibliotecari, Mn. Antoni Fàbregas i Caneny, qui procurà 
pel bon tracte dels llibres durant tot el procés de trasllat de la Biblio- 

Imatge de Mn. Jaume Barrera i Escudero (1879-1942) bibliotecari abans de la Guerra 


teca, des de l'edifici de la Rambla fins a la nova ubicació. Sencarregà 
personalment d'inventariar i encapsar els volums, numerar-ho tot i 
enviar-ho a edificis particulars que volguessin custodiar el fons fins a 
la inauguració de l'edifici nou. Mobles, quadres i altre patrimoni eren 
repartits entre els domicilis particulars del rector del Seminari, el Pa- 
lau Episcopal, de professors del Seminari, de Mn. Sardà i Salvany, la 
col-legiata de Santa Anna, lesglésia de Sant Agustí, la Casa de la Mi- 
sericòrdia, varis magatzems, etc. donant una idea del volum més que 
considerable que tenia la Biblioteca. 


El febrer de l'any 1882 els seminaristes passaven a ocupar la seva nova 
residència, la ubicació actual, situada entre els carrers Diputació, Enric 
Granados, Consell de Cent i Balmes. Arribats els llibres al nou edifici, 
se'ls tingué un temps a l'exterior, sota els porxos d'un dels claustres, es- 
perant una ubicació definitiva. Com que hi havia assumptes més urgents 
per atendre, es prengué la decisió provisional d'ubicar les caixes al so- 
terrani, on per desgràcia patiren els efectes de la humitat, i alguns llibres 
es perderen. El Seminari no es podia fer càrrec dels llibres, necessitava 
urgentment recursos per ubicar de nou la seva pròpia Biblioteca. 


El dia 1 d'abril de 1887, per ordre del bisbe Jaume Català (1883-1899) 
varen obrir-se 49 caixes de les 269 que ingressaren al nou edifici, per 
redactar-se un nou inventari. Lobjectiu era separar els manuscrits, per 
evitar-ne així el seu desperfecte. Veient la trista realitat en que es tro- 
bava la Biblioteca, molts erudits i homes de cultura del país posaren el 
crit al cel. Lany 1888 Mn. Jaume Collell, en nom d'uns quants sacerdots 
i homes de cultura, demanava la instal-lació definitiva de la Biblioteca 
amb unes sentides paraules: 


4Es per nosaltres cosa en extrem dolorosa tenir que fer la de- 
núncia objecte del present article. Conexíam anys hal mal, mes 

esperant que d'un dia al altre s'hi posaria remey, callavam per 
prudencia yns limitavam a planyens del descuyt y a quexarnos 
privadament ab algun amich, en la confiansa de que las quexas 
pujarian un dia o un altre al lloch d'ahont ha de venir la repara- 
ció. Aludim a la Biblioteca del Seminari Conciliar de Barcelona, 
que fa ja més de vint anys va de racó en racó, ficats los llibres en 
caXons y fardos més o menys ben acondicionats (... bx 


Però no va ser fins al pontificat del bisbe Josep Morgades (1899-1901) 
i a expenses del propi prelat, es varen construir tot el seguit de pres- 
tatgeries per ubicar la Biblioteca al primer pis del Seminari, on ara és 
actualment, en la gran sala que dóna al carrer Balmes. La sala quedà tal 
i com apareix en la majoria de fotografies antigues. 

Ramon Llull. Blanquerna: qui tracta de sinch 
estaments de persones: de matrimoni: de 
religió: de prelatura: de apostolical senyoria... 
Traduit: Y corretgit ara novament dels primers 
originals: y estampat en llengua valenciana. 
Ab lo libre de oracions: y condemplacios del 
entreteniment en deu fet per lo meteix doctor. 
València, Joan Joffre, 1521. BPEB 

le entra. 


Anònim. Avisos, y instrucciones per lo principiant cuyner". Segona meitat s. XVIII. 


Manuscrit n. 204 BPEB 

Sala gran de la BPEB. Aspecte de la sala abans de la Guerra Civil 


EL SEGLE XX. LA RECUPERACIÓ DE LA INSTITUCIÓ 


Per fi amb la Biblioteca ubicada en el seu emplaçament actual, sembla- 
va que tot avançava per bon camí. Lany 1908 sens deia de la Biblioteca 
que tenia veritable importància, doncs custodiava exemplars únics, i 
estava ubicada "en un vasto salón con vistas a la calle Balmes, con- 
servàndose sus volúmenes en ricas y preciosas estanterias de hierro y 
cedro- Fou instal-lada totalment l'any 1924. 


Un cop recolllectada, la Biblioteca procedí a la restauració dels seus 
exemplars més carismàtics, enquadernant els que tenien més desper- 
fectes. Es féu una secció d'Història de Catalunya, i una secció de fulle- 
tons, on en destacaven obres de teatre i biografies. També fou ara quan 
Manuel Milà i Fontanals féu donació de la seva biblioteca de filologia i 
literatura romànica. És precisament a principis de segle quan es fan les 
donacions més carismàtiques a la Biblioteca, com per exemple la del 
bisbe Ramon Guillamet, que donà la seva enciclopèdia Espasa-Calpe. 


En aquell moment la Biblioteca era semi-pública, en tant estava res- 
tringida al públic d'obres generals, no en canvi pels estudiosos i espe- 
cialistes, que si tenien accés. Constava llavors de 45.000 volums i uns 
30.000 fulletons. 


Es feu càrrec de la biblioteca Mn. Jaume Barrera i Escudero, home 
d'uns coneixements d'història extraordinaris, i autor de la primera his- 

tòria de la Biblioteca Pública Episcopal, que en gran mesura encara no 
ha estat superada. Ell mateix en fa una magnífica descripció, l'any 1922, 
sala per sala, de la Biblioteca, que resumida és la segient: 


Sala 1: Sala d'Arxius i Paleografia. Conté l'Arxiu de la Comunitat 
de Sant Joan de Jerusalem, incorporat l'any 1921, juntament amb 
tot de manuals de paleografia i ciències bibliogràfiques. 


Sala 2: Hemeroteca. Col.lecció de Fulletons. Diccionaris i obres 
generals i fitxers i catàlegs de la Biblioteca. 


Sala 3: La gran sala que dóna al carrer Balmes. Sagrada Escriptura 
i Apologética. Patrística, destacant la Patrologia del Migne. Hagio- 
grafia. Litúrgia. Teologia Dogmàtica i Moral. Dret Canònic i Civil. 
Història Eclesiàstica i Civil. Literatura. Ascètica i Mística. Al fons, 
en secció reservada, tots els impresos i manuscrits dels segles XV, 
XVI i XVII. Per últim rodeja la sala un prestatge amb els fulletons 
del naturalista Carles Gimbernat i de Mn. Salvadó Bové. 


Però quan tot semblava que havia assolit una certa "normalitat" esclatà 
la Guerra Civil. La Biblioteca fou salvada, segons sexplica, llançant-la 
des de les finestres en uns grans contenidors que després serien dipo- 
sitats a la Biblioteca de Catalunya. Òbviament es varen perdre volums, 
així com sèries de manuscrits de molt de valor, i molts del fulletons 
de l'època dels Amat, així com tota la redacció de la obra del canonge 
Gaietà Barraquer sobre les cases de religiosos de Catalunya. Tot i amb 
això, però, s'ha de donar gràcies perquè la pràctica totalitat del fons 
bibliogràfic es va poder salvar. 


Un cop acabada la Guerra, la Biblioteca fou retornada al seu lloc d'ori- 
gen el 10 de desembre de l'any 1940, si bé es col-locà a la planta de baix 

de l'edifici. Mn. Jaume Barrera tingué la desgràcia de recatalogar-la i 
comprovar les pèrdues. 


4Arreglada, por fin, la Biblioteca con el donativo de las estanterias 
de la Casa Sacerdotal, empiezan a llegar los suspirados libros que 
se pudieron esconder de la sagacidad de la pasada época. Termi- 
nan las expediciones el miércoles 18. Es característico el sistema de 
transporte de los libros, desde la puerta de entrada hasta la biblio- 
teca, instalada en el antiguo Museo de Arqueología, por medio de 
una cadena formada por los latinos de la sección de filosofia que 
consiguen con el mínimo esfuerzo el màximo rendimiento.v 


La sala de lectura, però, no fou inaugurada fins el 22 de febrer de l'any 
1944, amb una conferencia del Director de la Biblioteca Central de la 
Diputació. Foren bibliotecaris d'aquest moment el Doctor Àngel Fà- 
brega i Grau i Mn. Antoni Briva, futur bisbe d'Astorga. El 12 de juny de 
l'any 1964 s'anuncia al claustre el trasllat de la Biblioteca al primer pis, 
en l'emplaçament actual, però amb molt més espai del que havia tingut 
abans de la Guerra. Se'n feren càrrec d'aquest trasllat el Dr. Àngel Fà- 
brega, canonge-arxiver de la catedral. 


Lèpoca de crisi econòmica que seguí a la Guerra quedà reflectida so- 
bretot per la nul-la compra de nous volums, si bé les aportacions con- 
tinuades de sacerdots i entitats anava nodrint poc a poc la Biblioteca. 
D'aquests fons en destacà en primer lloc la biblioteca del bisbe Grego- 
ri Modrego Casaus, especialment de teologia i ciències eclesiàstiques, 
després el dipòsit de la Biblioteca de Mn. Joan Bonet i Baltà, especi- 
alitzada en història contemporània, d'uns 5.000 volums, la biblioteca 
de Mn. Manuel Trenchs, especialitzada en art, d'uns 6.000 volums, el 
dipòsit de la Província Carmelita Descalça de Catalunya, amb un fons 
considerable de llibre antic d'uns 7.000 volums: etc. 

Xerrada de Mn. Joan Bonet i Baltà a la sala de lectura de la Biblioteca. El primer començant per 


l'esquerra és Mn. Josep M. Martí i Bonet, actual director de la BPEB 


Posteriorment se'n faria càrrec un temps de la Biblioteca el Dr. Joan 
Bada i Elias, professor d'història de la UB entre d'altres càrrecs, fins que 
l'any 1973 fou nomenat bibliotecari el Dr. Josep Maria Martí i Bonet. 


Amb l'arribada de Mn. Martí i Bonet, juntament amb el suport de la 
Facultat de Teologia de Catalunya i d'altres entitats del propi Seminari, 
es procedí a una nova catalogació de la Biblioteca, superant els 300.000 
llibres. A partir d'aquest moment, i gràcies a l'empenta i esforç de les 
bibliotecàries i altre personal de la institució, la Biblioteca Episcopal 
ha fet l'esforç de ser una entitat moderna, actualitzant-se a les noves 
tecnologies (el catàleg informàtic supera ja les 73.000 entrades) i ober- 
ta totalment de nou a la Ciutat, vol ser eina no només de les facultats 
i centres universitaris que acull el Seminari Conciliar, sinó també de 
tots els estudiosos que cerquin els nostres fons. S'han signat tot un se- 
guit de convenis amb la Diputació de Barcelona i amb la Biblioteca 
de Catalunya, de manera que el fons d'antiquària de la Biblioteca (lli- 
bres anteriors a l'any 1901) es poden consultar al Catàleg Colelectiu 
des Universitats de Catalunya (CCUC). Amb visió de futur ha signat 
convenis amb altres biblioteques religioses, com ara la de l'Abadia de 
Montserrat, i també l'any 2008 va signar un conveni amb Google per 
poder digitalitzar part del fons antic. 

Nova sala de lectura de la BPEB, inaugurada el gener de 2011. 


BIBLIOTECARIS (I DESPRÉS DIRECTORS) DE LA 


BIBLIOTECA PÚBLICA EPISCOPAL DE BARCELONA 


Segle XVIII 


Fèlix Amat i de Palou 
Joaquín Nicolàs Rincón 
Vicente Lobo Arjona 

José Domínguez Balbuena 
Ignasi Torres i Amat 


Segle XIX 


Gaspar Llauger 

Ignasi Palaudaries 
Alejandro Almazor 

Josep Farguell 

Antoni Fàbregues i Caneny 


Segle XX 


Jaume Barrera i Escudero 
Josep Gros i Raguer 
Quirze Estop i Puig 


1775-1785 
1785 (tres mesos) 
1785-1789 
1789-1795 
1795-1808 


1808-1816 

1816-1824 

1824-1847 

1848-1859 (franciscà exclaustrat) 
finals de segle XIX 


1918-1936 / 1941-1943 
1943-1948 
1957-1963 

Antoni Briva i Mirabent 1963-1964 


Angel Fàbrega i Grau 1964-1969 
Joan Bada i Elias 1969-70 fins 1971 
Josep Maria Martí i Bonet 1971- present 


Hernando del Castillo. Cancionero General de muchos y diversos autores. 
València. Jorge Costilla.1514. BPEB 

Biblioteca de les Facultats de Teologia i Filosofia de Catalunya 

BPEB Serveis 

En aquests moments a l'Aula Magna del 


Seminart 


donació de documents Renovació de préstec de. documents 


se co Up d Facultat de 
Gabi lsinicia : i Filosofia 


Fax 00 134834541 
tant ee arnes arte a ara 

